بنگلہ دیش قومی کرکٹ ٹیم

بنگلہ دیش قومی کرکٹ ٹیم () جسنوں کہ 'ٹائیگرز' وی کیہا جاندا ہے، اک قومی کرکٹ ٹیم ہے جو بنگلہ دیش لئی انٹرنیشنل پدھر 'تے کرکٹ کھیڈدی ہے۔ اس ٹیم دا دیکھ-ریکھ دی ذمہ واری بنگلہ دیش کرکٹ بورڈ کردا ہے۔ بنگلہ دیش کرکٹ ٹیم انٹرنیشنل کرکٹ کونسل دی پوری میمبر ہے اتے ایہہ ٹیم ٹیسٹ کرکٹ، ون ڈے انٹرنیشنل اتے ٹونٹی ٹونٹی انٹرنیشنل کرکٹ کھیڈدی ہے۔ اس ٹیم نے نومبر 2000 وچّ بھارتی کرکٹ ٹیم خلاف ڈھاکا وکھے اپنا پہلا ٹیسٹ میچ کھیڈیا سی۔ ٹیسٹ کرکٹ کھیڈن والی ایہہ دسویں قومی ٹیم سی۔

31 مارچ 1986 نوں بنگلہ دیش دی کرکٹ ٹیم نے پاکستان کرکٹ ٹیم خلاف اپنا پہلا ون ڈے انٹرنیشنل میچ کھیڈیا سی، ایہہ میچ 1986 ایشیا کپ وچّ ہو رہا سی۔ زیادہ سماں بنگلہ دیش وچّ فٹ بال بہت پرچلت رہی اتے کرکٹ صرف  شہری علاقےآں وچّ ہی کھیڈی جاندی سی۔ 1990 دے دہاکے وچّ کرکٹ نے فٹ بال مقابلے کافی لوک-پریتا حاصل کر لئی۔
300px|thumb|بنگلہ دیش دی کرکٹ ٹیم نے 1986 ایشیا کپ دوران اپنا پہلا اوڈیائی میچ کھیڈیا

1997 وچّ بنگلہ دیش نے ملائشیا وچّ ہو رہی آئی سی سی ٹرافی جت لئی سی اتے ورلڈ کپ کھیڈن لئی کوالیفائی کیتا۔ اس توں بعد ایہہ ٹیم نے پہلی وار 1999 کرکٹ ورلڈ کپ وچّ حصہ لیا، ایہہ ورلڈ کپ انگلینڈ وچّ ہو رہا سی۔ اتھے اس ٹیم نے پاکستان کرکٹ ٹیم نوں ہرا دتا اتے سکاٹلینڈ کرکٹ ٹیم نوں ہرا دتا۔ پھر 26 جون 2000 نوں بنگلہ دیش نوں آئی سی سی دی پوری میمبری مل گئی سی۔

بنگلہ دیش دی ٹیم دے نام لما سماں ٹیسٹ کرکٹ (21, 2000 توں 2002 وچکار) وچّ اتے اک دنا انٹرنیشنل(23, 2001 توں 2004 وچکار) وچّ لگاتار ہارن دا ریکارڈ ہے۔ آئی سی سی دی میمبری ملن توں بعد 1999 کرکٹ ورلڈ کپ توں لے کے 2004 وچکار اس ٹیم نوں اوڈیائی جت دا کافی انتظار کرنا پیا۔ ایہہ ٹیم لمبا سماں ہار نال جوجھ رہی سی، سو اس موقعے ہی زمبابوے دی ٹیم خلاف بنگلہ دیش نے اپنی پہلی ٹیسٹ کرکٹ جت حاصل کیتی اتے اس سیریز دا اگلا ٹیسٹ میچ ڈراء (برابر) رہا۔ سو اس لئی ایہہ بنگلہ دیش دی ٹیم دی پہلی جتی گئی سیریز سی۔ پھر 2009 وچّ ایہہ ٹیم ویسٹ انڈیز کھیڈن گئی اتے اتھے اس ٹیم نے دو ٹیسٹ جتے اتے ایہہ ودیشی دھرتی 'تے اس ٹیم دی پہلی سیریز جت سی۔

30 اکتوبر 2016 تکّ بنگلہ دیش دی ٹیم نے 95 ٹیسٹ کرکٹ میچ کھیڈے ہن، جنھا وچوں اس ٹیم نے صرف 8 ٹیسٹ کرکٹ میچ جتے ہن۔ اس ٹیم نے پہلی جت زمبابوے خلاف درج کیتی، اگلیاں دو جتاں اس ٹیم نے ویسٹ انڈیز خلاف درج کیتیاں۔ اس ٹیم نے زیادہتر میچ ڈراء کھیڈے ہن۔

بنگلہ دیش دی ایہہ کرکٹ ٹیم اوڈیائی میچاں وچّ ودھیرے سفل رہی ہے، اس ٹیم نے 318 وچوں 101 میچ جتے ہن۔اس توں علاوہ اس ٹیم نے 62 ٹونٹی20 میچ کھیڈے ہن، جنھا وچوں 20 جتے ہن۔

اس سمیں بنگلہ دیش کرکٹ ٹیم ٹیسٹ کرکٹ درجابندی وچّ نوویں ستھان 'تے اتے ون ڈے انٹرنیشنل میچاں وچّ اس ٹیم دا درجابندی وچّ ستھان ستواں ہے۔ اس توں علاوہ ٹونٹی20 کرکٹ درجابندی وچّ اس ٹیم دا ستھان دسواں ہے۔

کرکٹ ریکارڈ
ٹیسٹ میچ 
 ٹیم دا اچتم سکور: 638 ورودھی سری لنکا، 8-12 مارچ 2013 نوں گالے  انٹرنیشنل سٹیڈیم، گالے خلاف
 اچتم نجی سکور اک واری وچّ: 206, تمیم اقبال خلاف پاکستان، 28 اپریل-2 مئی 2015 نوں شیخ ابو ناصر سٹیڈیم، کھلنا وکھے
 سبھ توں زیادہ نجی سکور اک میچ وچّ: 231, تمیم اقبال (25 اتے 206)  پاکستان خلاف، 28 اپریل-2 مئی 2015 نوں شیخ ابو ناصر سٹیڈیم کھلنا وکھے
 سرووتم گیندبازی پرفارمنس اک واری وچّ: 8/39, 'تیجل اسلام' خلاف 'زمبابوے'، 25-27 اکتوبر 2014 نوں شیر بنگال نیشنل کرکٹ سٹیڈیم، ڈھاکا وکھے
 سرووتم گیندبازی پردرشن اک میچ وچّ: 12/159, 'مہدی حسن مراز' خلاف 'انگلینڈ'، 28-30 اکتوبر 2016 نوں شیر بنگال نیشنل کرکٹ سٹیڈیم، ڈھاکا وکھے

حوالے

گٹھ:قومی کرکٹ ٹیماں
گٹھ:بنگلہ دیش
گٹھ:کرکٹ